als_Latn dik_Latn sag_Latn
Të blesh parfumin e duhur për partnerin
Zgjedhja e një parfumi mund të jetë një nga ato gjërat tepër të ndërlikuara, edhe...
2013-10-01
Kategoria: Parfumeri
Zgjedhja e një parfumi mund të jetë një nga ato gjërat tepër të ndërlikuara, edhe kur është për përdorim personal. Por zgjedhja e një parfumi të duhur për të dashurin ose partnerin mund të ngatërrojë edhe idetë e blerëses më të sigurtë në vetvete. Ja disa këshilla për të dalë (e fituar) nga një situatë e tillë...
1. Hapi i parë për blerjen e një parfumi për partnerin tënd është, sigurisht, ai për të gjetur se çfarë lloji përdor. Heto, rreth asaj që i pëlqen apo nuk i pëlqen. Kur blen për një djalë gjërat janë paksa të ndërlikuara, sepse zakonisht meshkujt nuk bëjnë shumë komente, sidomos në lidhje me këto gjëra. Mund t’i kërkosh gjatë një bisede, si rastësisht, se çfarë parfumesh pëlqen, përdor dhe pak a shumë familjen e aromave që preferon.
2. Sapo të marrësh vesh markën e tij të preferuar, mund të jetë e lehtë për ty të blesh një parfum të po asaj familjeje. Por për këtë ama, një konsideratë thelbësore është personaliteti i partnerit tënd. Një parfum është thuajse si një firmë dhe sipas ekspertëve, disa aroma janë më të përshtatshme për disa personalitete. Pra, njëfarë “më thuaj çfarë parfumi përdor dhe do të të them se cili je”. Për shembull, disa aroma mund të jenë për karaktere të hapura, estroverse, të tjerë për persona që reflektojnë dhe që kanë një natyrë të ndjeshme.
3. Parfumet në përgjithësi klasifikohen në kategori kryesore që reflektojnë gjendje shpirtërore të ndryshme dhe që përshtaten tipave të ndryshme të personalitetit. Zakonisht ato me aroma lulesh dhe frutash janë të përshtatshme për femra, kurse parfumet me baza qiproje, druri apo rrëshire, janë perfekte për meshkujt. Ndaj kur duhet t’i blesh ATIJ parfum, kërko midis këtyre familjeve. Përbërësit e parfumeve për meshkujt janë kryesisht esenca pishe, limoni, myshk lisi, agrumet dhe paçuli. Janë parfume ideale për meshkujt që bien në sy, janë të matur dhe pasionant.
als_Latn als_Latn unk pol_Latn als_Latn als_Latn als_Latn als_Latn